**Беларускія**

**народныя гульні**

**Першая малодшая група**



**Першая малодшая група**

**Пералік**

* 1. Ідзе каза рагатая
	2. Пайшлі деці-козачкі гуляць
	3. Кую, кую ножку
	4. Гоп, гоп, конік мой
	5. Змяя
	6. Ах ты, мая птушачка
	7. У чырвоных ботах ходзіць па балотах
	8. Пеця, Пеця, Петрык
	9. Кутуська, катуська
	10. Знайдзі цацкі
	11. Сякі-такі журавель
	12. Тупу-тупу-тупу
	13. Коцік шэры
	14. Дзе каза ходзіць
	15. Каша
	16. Вожык і мышы
	17. Схавай рукі
	18. Заінька
	19. Маша, Саша
	20. Заінька схаваўся пад кусток.
	21. Ходзьць ліска ля ваконца
	22. У ката
	23. Коцік, коцік, мякенькі жывацік
	24. Ой, на коціка варкота
	25. Хто больш збярэ ядомых грыбоў
	26. Казёл (2)
	27. Варона (2)
	28. Гусі ляцяць(1)

|  |  |
| --- | --- |
| **1.1 «Ідзе каза рагатая»****Віды руху:** хадзьба, бег, скачкі.**Абсталяванне:** маска казы або цацка.**Апісанне:** дзеці стаяць перад педагогам, тварам да яго. Педагог, выставіўшы указальны палец і мезенец, ідзе да дзяцей, прыгаворваючы:*Ідзе каза рагатея, Ідзе каза бадатая,**За малымі дзеткамі.**Ножкамі топ-топ, Вочкамі плясь-плясь,**Хто кашы не есць, малака не п’е –**Забадае, забадае, забадае.*Пры слове “забадае” дзеці уцякаюць ад казы, а педагог іх даганяе.**Ускладненне:**“каза скача” – падскокі на дзвюх нагах на месцы з прасойваннем наперад; скачкі цераз лініі, паралельна нанесеныя на падлозе на адлегласці 10-20 см;“каза ізде праз масток” – хадзьба па дошцы, пакладзенай на зямлю; па гімнастычнай лаўцы; па нахіленнай дошцы уверх і ўніз.(вышыня 10-30 см, шырыня 15-20 см, даўжыня 1,5-2 м). | **1.2 «Пайшлі деці-козачкі гуляць»****Віды руху:** танцавальныя рухі.**Абсталяванне:** маска казы.**Апісанне:** дзеці стаяць у крузе, а ў сярэдзіне стаіць каза (дзяўчынка ці хлопчык). Усе спяваюць:*Ой, козачка белая ,**Ой, козачка шэрая,**Па ляску гуляла**Ды у танец запрашала. Ме!*Каза рухаецца у сярэдзіне круга. Дзеці стаяць і спяваюць. З заканчэннем песні Каза падыходзіць да дзяучынкі ці хлопчыка, спявае *“Ме”* і выводзіць у круг. Яны танцуюць, дзеці пляскаюць у далоні. Гульня працягваецца. |
| **1.3 «Кую, кую ножку»****Віды руху:** танцавальныя рухі, хадзьба, бег.**Абсталяванне:** дарожка з лінолеума.**Апісанне:** дзеці садзяцца на гімнастычную лауку і выконваюць самамасаж ступні (пагладжваюць ступні, стукаюць по іх пальчыкамі), прыгаворваючы:*Кую, кую ножку, Пайду ў дарожку,**Трэба ножку падкаваць,* *Каб умела танцаваць.*Пасля выканання масажуры (адна хвіліна) на апошнія словы “каб умела танцаваць” дзеці устаюць і танчаць пад беларускую народную мелодыю. **Ускладненне:** “паедзем па дарожцы”: 1) хадзьба па прямой дарожцы, абмежаванай лініі (шарыня 25-20 см, даўжыня 2-2,5 м); 2) хадзьба па дошцы, пакладзенай на землю; па звілістым шнуры; 3) бег па дарожцы (шырыня 40-50 см); 4) скачкі па дарожцы з прасоўваннем наперад, цераз стужачку, скакалку, якія ляжаць на падлозе; 5) поўзанне ва упоры на далонях і каленях па абмежаванай плоскасці; 6) скачкі уверх; саскокванне з вышыні (10-15 см). | **1.4 «Гоп, гоп, конік мой»****Віды руху:** хадзьба і бег ў калоне, скачкі.**Абсталяванне:** цацка конік.**Апісанне:** дзеці становяцца адзін за адным і выдаюць сябе за конікаў. Педагог становіцца так, каб дзеці яго бачылі, г разам з дзецьмі прамаўляе словы:*Гоп, гоп, конік мой,**Пагуляй яшчэ са мной.*Дзеці скачуць па зале, імітуюцы бег конікаў, бег усё паскараецца. “Тпру!” – кажа педагог, і дзеці спыняюцца.**Ускладненне:** “конік гуляе”: 1) хадзьба адвольна ў розныя бакі і ў зададзеным напрамку; па крузе; са спыненнем по сігнале; з высокім падыманнем каленяў; у розным тэмпе; паміж прадметамі; па звілістай дарожцы; 2) бег урассыпную; у зададзеным напрамку; у розным тэмпе; паміж прадметамі; 3) скачкі цераз дарожку з дзвюх вяровак; у даўжыню з месца (20-50 см); саскокванне з вышыні (10-15 см); скачкі праз лініі, паралельна нанесеныя на падлозе на адлегласці 10-20 см. |
| **1.5 «Змяя»****Віды руху:** хадзьба ў калоне.**Абсталяванне:** маска змяі (для першага).**Апісанне:** дзеці строяцца ў калону па аднаму і бяруць рукамі за пояс таго, хто стаіць спераду. Уся калона – змяя; першы гулец у калоне – галава, апошні – хвост. Па сігнале педагога галава павінна злавіць хвост, які ад яе ўцякае. галава, што злавіла хвост, пераходзіць у канец калоны, і гульня паўтараецца. **Правілы:** дзеці павінны моцна трымацца рукамі адзін за аднаго, стараючыся не разарваць калону. | **1.6 «Ах ты, мая птушачка»****Віды руху:** бег, скачкі, лажанне.**Абсталяванне:** маска птушкі, абручы па колькасці дзяцей.**Апісанне:** дзеці становяцца ў круг і выдаюць сябе за птушак – махаюць крымалі, спяваюць песенку:*Ах ты, мая птушачка,* *Ах ты, шчабятушачка.**Хораша ты пела, Куды ж ты паляцела?*Пасля слоў педагога “Куды ж ты паляцела?”, разлятаюцца па зале: лётаюць, скачуць з галінкі на галінку. Пасля збіраюцца у чародку і сноў спяваюць.**Ускладненне:** 1)“птушак ловіц кот” – бег з лоўляй і адхіленнум; 2) “птушкі скачуць з галінкі на галінку” – саскокванне з вышыні; 3) “птушачка адпачывае” – на удых падымаюць рукі ў бакі ўверх, на выдах прамаўляюць “чык-чырык”; 4) “дружныя птушачкі” – бег у калоне па крузе; 5) “птушкі на дрэўцы” – лазанне па гімн.лесвіцы (вышыня 1,5-2 м); 6) “Птушкі скачуць па дарожцы”. |
| **1.7 «У чырвоных ботах ходзіць па балотах»****Віды руху:** хадьба, скачкі, бег.**Абсталяванне:** шапка-маска бусла, малюнкі**Апісанне:** педагогпадзывае да сябе дзяцей і паказвае малюнкі бусла і жабак, разглядвае з дзецьмі, расказвае аб ты, што бусел корміцца жабамі, рыбай і г.д. *“Давайце, дзеці, пагуляем. Мы з вамі будзем бусламі, пойдзем гулять”.* Педагог становіцца наперадзе калоны, дзеці ідуць за ім, высока падымаючы калені, размахваючы рукамі.*У чырвоных ботах, Ходзіць па балотах,**Бусел даўганосы, Жабак сабе носіць.*Педагог працягвае: *“А цяпер вы будзеце жабамі, а я буслом. Жабы скачуць па траўцы, весяляцца. Як толькі скажу “жабак сабе носіць”, так адразу ўцякайце ад мяне ў балота (на гімн.лаўку)”.* **Ускладненне:** “з купіны на купіну” – хадьба з пад’ёмам на прадмет вышынёй 15 см і пераходам з аднаго прадмета на другі, размешчаны на адлегласці 8-10 см. | **1.8 «Пеця, Пеця, Петрык»****Віды руху:** бег, скачкі.**Абсталяванне:** цацка – пеўнік.**Апісанне:** дзеці становяцца ў круг, педагог паказвае шм цацку, расказвае пра пеўніка.Дзеці-пеўнікі павінны выконваць рухі следам за педагогам, які, перасказваючы песенку, выконвае дзеянні згодна з тэкстам:*Пеця, Пеця, Петрык* (хадзьба на месцы)*Паскачы, як ветрык*(скачкі на месцы)*Ды крыламі памахай*(узмахі рукамі ў бакі ўверх)*Громка песню заспявай:**“Ку-ка-рэ-ку!”*(удых, на словы выдых)**Ускладненне:** “смелы Петрык” – саскокванне з вышыні (10-15 см). |
| **1.9 «Катуська, катуська»****Віды руху:** поўзанне, лажанне.**Абсталяванне:** шапка-маска ката белага і шэрага (або цацка), вяроўка.**Апісанне:** дзеці-кацяняты свабодна размяшчаюцца па зеле, яны мыюцца, п’юць малако, гуляюць. Педагог абыходзіць ўсіх кацянят, прыгаварваючы словы забаўлянкі, гладзіць кацянят, ласкава называе, затым нечакана праганяе. *Катуська, катуська,**Беленькі, Шэранькі, Апсік!*Пасля слова “Апсік!” кацяняты імкнуцца ўцячы і схавацца.**Ускладненне:** 1)“кацяняты хаваюцца” – поўзанне пад разныя прадметы ( вяровачка, гімн.лаўка і інш.); цераз бервяно, гімн.лаўку; у абруч; 2) “кацяняты ідуць па дарожцы” – поўзанне ва ўпоры на далонях і каленях па абмежаванай плоскасці; па нахіленай дошцы; 3) “кацяняты залезлі на дрэва” – лажанне па гімн.лесвіцы; 4) “кацяняты гуляюць з мячыкам” – пракочванне мяча ў становішчы седзячы і стоячы, кіданне мяча. | **1.10 «Знайдзі цацкі»****Віды руху:** ходьба, бег.**Абсталяванне:** цацкі (кот, птушачка, пеўнік).**Апісанне:** да пачатку гульні педагог паказвае дзецям цацкі, потым хавае іх у розных месцах пляцоўкі. Дзеці становяцца ў круг і гавораць: *“Сталі ў круг, і – раз! Два! Тры! Разбегвемся, сябры!”*Пасля гэтага яны разбягаюцца па пляцоўцы і шукаюць схаваныя цацкі.**Правіла:** дзеці не павінны падглядваць, куды педагог хавае цацкі. |
| **1.11 «Сякі-такі журавель»****Віды руху:** хадзьба і бег у калоне, урасыпную.**Абсталяванне:** журавель (малюнак), гімн.лаўка.**Апісанне:** педагог подзывае да сябе дзяцей і паказвае малюнак жураўля, разглядае яго з дзецьмі, расказвае ім пра птушку, прапануе ператварыцца ў жураўлёў. Педагог становіцца наперадзе калоны, дзеці-жураўлі ідуць за ім па зале, высока падымаючы калені, размахваючы рукамі.*Сякі-такі журавель, журавель,**Не еш маіх канапель, канапель,**Бо я табе, жураўлю,**Колам ножкі падаб’ю.*Пасля, дзеці садзяцца на гімн.лаўку і выконваюць самамасаж ступняў, прыгаворваючы словы. **Ускладненне:** “даганю жураўлёў” – спасатку дзеці садзяцца на гімн. лаўку і выконваюць самамасаж; на апошнія словы, жураўлі ўцякаюць ад педагога. | **1.12 «Тупу-тупу-тупу»****Віды руху:** хадзьба, поўзанне.**Абсталяванне:** маска мядзведзя, ступа.**Апісанне:** дзеці стаяць групкай або становяцца ў калону адзін за адным. Педагог рытмічна, у пэўным тэмпе прамаўляе тэкст:*Тупу-тупу-тупу*(хадзьба, рукі на пояс)*Нясе Мішка ступу*(хадзьба, рукі перад сабой)*У ступе ўперамешку, Цукар і арэшкі*(стоячы на месцы, “змешваюць цукар і арэшкі”)Дзеці выконваюць рукі адпаведна словам тэксту. Па заканчэнні дзеці-мядзведзі ідуць у дом і ядуць цукар і арэшкі.**Ускладненне:** 1)“мішка палез за арэшкамі” – хадзьба па нахіленай дошцы уверх і ўніз; 2) “мішка гуляе з шышкамі” – кіданне шышак цераз вяроўку; 3) “мішка частуе сябра арэшкамі” – катанне мяча адзін аднаму; 4) “мішка пойшоў по мастку” – хадзьба по гімн.лаўцы; 5) “мішка шукае ежу” – поўзанне пад розныя прадметы. |
| **1.13 «Коцік шэры»****Віды руху:** поўзанне.**Абсталяванне:** цацка абошапка-маска ката.**Апісанне:** педагог прапануе дзецям пагуляць у кацянят. Дзеці становяцца на карачкі і як кацяняты, пачынаюць варкатаць, выгінаць спінку, гуляць, мыцца, піць малако. Педагог абыходзіць усіх кацянят, гладзіць іх, ласкава называе, прыгаворваючы словы: *А ты каток шэры,**У цябе хвосцік белы.**Прыйдзі, каток, начаваць**І дзіцятак калыхаць.*Пасля слова “*І дзіцятак калыхаць”* кацяняты спяваюць песенку і укладваюцца спаць.  | **1.14 «Дзе каза ходзіць»****Віды руху:** танцывальныя рухі.**Абсталяванне:** маска казы, малюнкі (жыта).**Апісанне:** дзеці становяцца ў круг. Педагог чытае верш і выконвае разам з дзецьмі ў адпаведнасці з тэкстам рухі:*Дзе каза ходзіць –* *Там жыта родзіць.**Дзе каза махне хвастом –* *Там жыта кустом.**Дзе каза нагою –* *Так жыта капою.**Дзе каза рогам –* *Там жыта стогам.* |
| **1.15 «Кашка»****Віды руху:** хадзьба.**Абсталяванне:** лыжка (хустачка, шышка, каменьчык).**Апісанне:** педагог – кашавар. Кашавар ідзе па крузе з лыжкай, пасля аддае яе каму-небудзь і гаворыць: *“Кашку вары!”*. Гулец выходзе ў сярэдзіну круга і пачынае махаць лыжкай, ён кашавар. Астатнія у крузе узяўшысь за рукі ідуць па крузе. Калі педагог скажа: *“Зварылі кашу”*, дзеці спыняюца, а кашавар выбіраець наступнага кашавара. Гульня працягваецца.  | **1.16 «Вожык і мышы»****Віды руху:** бег.**Абсталяванне:** шапачка-маска вожыка.**Апісанне:** па лічылцы выбіраецца «вожык». Гульцы становяцца ў круг, «вожык» — у цэнтры. Па сігнале ўдзельнікі-мышы вядуць карагод. *Бяжыць вожык, тупу-туп!**Сам калючы, востры зуб!**Вожык, вожык, ты куды?**Ад якой бяжыш бяды?*Пасля гэтых слоў усе спыняюцца, звяртаюцца да вожыка:*Вожык ножкамі туп-туп!**Вожык вочкамі луп-луп!**Навакол пануе ціш,**Вожык чуе ў лісцях мыш.*«Вожык» асцярожна ходзіць, прыслухоўваецца.*Бяжы, бяжы, вожык!**Не шкадуй ты ножак!**Раз, два, тры — лаві!*«Мышы» разбягаюцца. «Вожык» бяжыць за імі, імкнучыся дакрануцца да мышы. |
| **1.17 «Схавай рукі»****Віды руху:** спрыт.**Абсталяванне:** доўгая вяроўка.**Апісанне:** тыя, што гуляюць, бяруць доўгую вяроўку, завязваюць яе канцы і становяцца ў круг, трымаючыся рукамі за вяроўку. Адзін з ігракоў – водзячы – становіцца ў круг і стараецца хутка стукнуць каго-небудзь па рукам (замарозіць). Кожны з ігракоў імкнецца заўважыць намер водзячага і спяшаецца адразу ж прыняць свое рукі з вяроўкі.**Правілы:** водзячы павінен увесь час рабіць падманныя рухі, каб дзеці не здагадаліся, у якім напрамку ён будзе бегчы па кругу. | **1.18 «Заінька»****Віды руху:** скачкі.**Абсталяванне:** маска зайкі.**Апісанне:** дзеці становяцца ў круг, адно дзіця-зайчык – у сярэдзіну круга. Педагог вядзе дзетак па крузе са словамі:*Заінька бялюсенькі,* *Заінька шарусенькі,**Праскачы ў дзірачку,**Сагні сабе спіначку*(кланяецца ў розныя бакі)*Зайка, павярніся*(паварочваецца, рукі на поясе)*Шэранькі, павярніся,**Тупні ножкай, паскачы*(тупае па чарзе кожнай нагой)*Ды ў далоні запляшчы*(пляскае ў ладкі)Усе рухі зайчык выконвае згодна з тэкстам. Па заканчэнні тэксту дзіця, якое стаіць у коле, абірае новага зайчыка і гульня працягваецца. |
| **1.19 «Маша, Саша»****Віды руху:** хадзьба.**Абсталяванне:** хустачка.**Апісанне:** педагог па лічылцы выбіраець вядучага – *“Машу”*(дзяўчынку), або *“Сашу”* (хлопчыка):*Есць у нас дзяўчынка Маша,**І есць у нас хлопчык Саша,**Яны хочуць пагуляць,* *хто пакліча – адгадаць.*Вядучаму, дзяўчынцы обо хлопчыку, завязваюць вочы хустачкай. Дзеці, трымаючыся за рукі, ідуць па крузе і спяваюць:*Маша, маша, ты пацеха наша,**Адгадай, хто пяе, імя твае назаве.*Той на каго укажа педагог спявае: *“Маша”.* Маша, якая стаіць у крузе, павінна адгадаць, хто спяваў. Хто адгадае, той становіцца Машай. Калі гэта хлопчык, то дзеці спяваюць: “Саша”. | **1.20 «Заінька схаваўся под кусток»****Віды руху:** хадзьба,скачкі.**Абсталяванне:** не патрабуецца.**Апісанне:** педагог прапануе дзецям-зайчыкам пагуляць у хованкі. Ёнадварочваецца і чакае, пакуль яны схаваюцца (за кубік, гімнастычную лаўку, мяккі модуль і г.д.). Пасля пачынае шукаць дзяцей, прыгаворваючы:*Я па лесе хаджу,**Я зайцоў не знаходжу.**Ну, куды ж мне ісці?**Дже ж тут зайчыкаў знайсці?* |
| **1.21 «Ходзіць ліска ля ваконца»****Віды руху:** бег.**Абсталяванне:** маска лісы, або цацка.**Апісанне:** дзеці садзяць ці стаяць на адным баку пляцоўкі – гэта іх домік. На супрацьлеглым баку знаходзіцца педагог ў маске лісы ці з цацкай-лісы. Педагог ціхенька падыходзіць да дзяцей і гаворыць:*Ходзіць ліска ля ваконца,*(педагог ходзіць по пляцоўкі)*Маніць дзетак каля клетак:**“Ах вы, дзеткі, много вас”* (ліска падзывае дзетак, выманівае іх з дому)*-Рыжа шапка, прэч ад нас.*(гавораць дзеці і пачынаюць лавіць лічку) | **1.22 «У ката»****Віды руху:** бег.**Абсталяванне:** цацка – пеўнік.**Апісанне:** усе дзеці становяцца ў адзін рад, а насупраць стаіць кот (педагог). Усе скачуць і крычаць:*Тра-та-та, тра-та-та,**Не баімся мы ката!*Кот робіць выгляд, што не звяртае на іх увагі. Калі дзеці разыграюцца, кот робіць скачок. Усе заміраюць (або прысядаюць, уцякаюць).  |
| **1.23 «Коцік, коцік, мякенькі жывоцік»****Віды руху:** самамасаж, бег.**Абсталяванне:** цацка – коцік.**Апісанне:** дзеці-кацяняты становяцца ў рад, педагог перад імі. Ён прамаўляе словы пацешкі і выконвае рухі, дзеці паўтараюць за ім.*Коцік, коцік,**Мякенькі жывоцік*(пагляджваюць жывот)*Мякенькія лапкі*(пагладжваюць рукі, ногі)*На лапках царапкі* (паказваюць, якія ў ката кіпцюры)**Ускладненне:** “баюся катка” – на апошнія словы пацешкі кацяняты, выставіўшы кіплюры, даганяюць педагога (або наадварот, педагог даганяе кацянят).  | **1.24 «Ой, на коціка варкота»****Віды руху:** няма.**Абсталяванне:** цацка або маска ката.**Апісанне:** дзеці садзяцца на падлогу. Педагог прамаўляе словы:*О,й, на коціка варкота,**А на дзіцятка дрымота,**Будзе коцік варкатаць,**А дзіцятка будзе спаць.*Спачатку дзеці муркаюць, як кацяняты, затым пазяхаюць і кладуцца на падлогу адпачываць (спакойна дыхаюць).  |
| **1.25 «Хто больш збярэ ядомых грыбоў»****Віды руху:** бег па крузе.**Абсталяванне:** 15-20 “грыбоў” (малюнкі або цацкі).**Апісанне:** на пляцоўцы ў вылікім крузе раскладзены грыбы. Выбіраюць 5-6 дзяцей, якія бегаюць па крузе пад музыку. Па сігнале яны збіраюць грыбы. Вядучы лічыць, хто больш назбіраў грыбоў.**Ускладненне:** Хто больш збярэ толькі ядомых грыбоў. | **1.26 «Казёл» (2)****Віды руху:** рухі са словамі тэкста.**Абсталяванне:** не патрабуецца.**Апісанне:** дзяўчынкі бяруцца за рукі і ўтвараюць круг. Хлопчыкі ў сярэдзіне. Усе вядуць карагод і спяваюць, словы прыпеву суправаджаюцца адпаведнымі рухамі “козлікаў”:*Пакажы, казёленька, Павітай, казёленька,**Як бабулькі скачуць.**Пакажы, казёленька, Павітай, казёленька,**Як хлопчыкі скачуць.**Вось так, Так і гэтак,**Так бабалькі скачуць.**Вось так, Так і гэтак,**Так хлопчыкі скачуць.**Пакажы, казёленька, Павітай, казёленька,**Як дзяўчынкі скачуць.**Пакажы, казёленька, Павітай, казёленька,**Як козлікі скачуць.**Вось так, Так і гэтак,**Так дзяўчынкі скачуць.**Вось так, Так і гэтак,**Так козлікі скачуць.*Хлопчыкм мяняюцца з дзяўчынкамі ролямі. |
| **1.27 «Варона» (2)****Віды руху:** бег.**Абсталяванне:** не патрабуецца.**Апісанне:** дзеці бяруць адзін аднаго за ручкі, потым разам выпускаюць і бягуць па пляцоўцы, гаворучы:*Карр… Карр…**Варона… Шугі!.. Шугі!..**Хто не дасць – той князь.**Хто дасць – той гразь.*Дзеці павінны бегаць па пляцоўцы і махаць рукамі як “вакона”. Хто не дакронецца не да кога той і выіграе. | **1.28 «Гусі ляцяць» (1)****Віды руху:** **Абсталяванне:** не патрабуецца.**Апісанне:** дзеці становяцца ў круг прысеўшы. Педагог пытаеца ў дзяцей:*-Гусі ляцяць?*Дзеці павінны ўстаць, махаць рукамі і адказваць:*-Ляцяць!*Педагог працягвае:*-Качкі ляцяць?**-Вераб’і ляцяць?*Дзеці адказваюць. Камі педагог называе не птушку, а напрыклыд, карову, а дзеці дзецаюць памылку, что каровы ляцяць, то педагог, пытаецца зхапіць тых хто зрабіў памылку, а дзеці хутчэй прысяцаюць. |